Tammelinn

pisi|Droonivideo Tammelinnast 2021. aasta septembris
Tammelinna linnaosa asub Tartu edelaosas. Linnaosa piirid on Lääneringtee – Riia tänav – Ludvig Puusepa tänav – Tervishoiu tänav – Tartu–Valga raudtee"Statistiline ülevaade. Tartu 2013" Tartu: Tartu linnavalitsus, 2014, lk 6, ptk "Asend".

Tammelinna pindala on 311 ha"Statistiline ülevaade. Tartu 2013" Tartu: Tartu linnavalitsus, 2014, lk 29, ptk "Rahvastik" ja elanike arv 1. jaanuaril 2012 oli rahvastikuregistri andmeil 8195.

2013. aasta 31. detsembri seisuga elas Tammelinnas 8153 inimest, neist 4440 naist ja 3713 meest. Tammelinna elanikest 843 olid vanuses 0–6 aastat, 1154 vanuses 7–18 aastat, 4744 vanuses 19–64 aastat ja 1412 vähemalt 65-aastased."Statistiline ülevaade. Tartu 2013" Tartu: Tartu linnavalitsus, 2014, lk 28, ptk "Rahvastik" Linnaosa asustustihedus oli 2622 in/km2. Tammelinnas elas 8,33% tartlastest.

Tammelinnas, Soinaste tänava ja Tamme puiestee ristmiku lähedal asub Tartu telemast.

Ajalugu
Tammelinnas asub endine Tamme mõis, mille järgi asum on nime saanud. 1923. aastal liideti Tartu linnaga 144 hektarit Tamme mõisa maad uue Tammelinna linnaosa tarbeks.Tartu mõisad. Ado Seire, 2006. Vaadatud 6.10.2014Tammemõisa peahoone. Vaadatud 6.10.2014. Esimese planeeringu tegi arhitekt Arved Eichhorn aastatel 1921–1922. Pärast tema surma jätkas edasi arhitekt Edgar Kuusik.Robert Treufeldt "Arhitekt Anatoli Podtšekajev". // Kunstiteaduslikke Uurimusi. Studies on Art and Architecture. Studien für Kunstwissenschaft 3–4 (13)/ 2004. Eesti Kunstiteadlaste Ühing. Tallinn 2004. Lk 90 Tammelinn on kujundatud kui aedlinn – peamiselt ühepere- ja korterelamute ning suurte aedade, puudega palistatud tänavatega.

Haljasalad ja veekogud
Mitmeid Tammelinna tänavaid ääristavad tammealleed (Väike kaar, Riia tänav). Tamme puiesteel on (Kungla tänavast kuni Kesk kaareni) suur tammeallee tänava keskel, kahe sõidurea vahel, ning Suur Kaare risti juures on Tamme gümnaasiumi tiik.

Tänavaid

Pilte

Vaata ka
Tammelinna Selts
aedlinn

Viited

Kategooria:Tartu linnaosad